./data/phi0914/phi00134/phi0914.phi00134.perseus-lat1.xml
Titus Livius (Livy)
Quinctius maritimae orae oppida partim voluntate, partim metu aut vi recepit             certior deinde factus Gytheum oppidum       omnium maritimarum rerum Lacedaemoniis receptaculum esse nec procul a mari       castra Romana abesse, omnibus id copiis adgredi constituit   erat eo tempore valida urbs, et multitudine civium       incolarumque et omni bellico apparatu instructa   in tempore Quinctio rem haud facilem adgredienti rex Eumenes et classis       Rhodiorum supervenerunt   ingens multitudo navalium sociorum e       tribus contracta classibus intra paucos dies omnia, quae ad oppugnationem urbis       terra marique munitae  faciunda opera erant, effecit, iam testudinibus admotis murus       subruebatur   iam arietibus quatiebatur  itaque       una crebris ictibus eversa est turris quodque circa muri erat casu eius       prostratum;  et Romani simul a portu, unde       aditus planior erat, ut distenderent ab apertiore loco hostis, simul per       patefactum ruina iter inrumpere conabantur         nec multum afuit, quin, qua intenderant, penetrarent; sed tardavit impetum eorum       spes obiecta dedendae urbis, mox deinde eadem turbata  Dexagoridas et Gorgopas       pari imperio praeerant urbi   Dexagoridas       miserat ad legatum Romanum traditurum se urbem;  et cum ad eam rem tempus et ratio convenisset, a Gorgopa proditor       interficitur, intentiusque ab uno urbs defendebatur  et difficilior facta       oppugnatio erat, ni T Quinctius cum quattuor milibus delectorum militum supervenisset   is cum supercilio haud procul distantis tumuli ab       urbe instructam aciem ostendisset, et ex altera parte L Quinctius ab operibus suis terra marique instaret,  tum vero desperatio Gorgopan quoque coegit id consilii, quod in       altero morte vindicaverat, capere,  et pactus,       ut abducere inde milites, quos praesidii causa habebat, liceret, tradidit       Quinctio urbem   priusquam Gytheum traderetur,       Pythagoras, praefectus Argis relictus, tradita custodia urbis Timocrati       Pellenensi cum mille mercennariis militibus et duobus milibus Argivorum       Lacedaemonem ad Nabim venit